6.De spanske myndigheder indgav ansøgningen i medfør af interventionskriteriet i artikel 4, stk. 2, der fraviger kriterierne i artikel 4, stk. 1, litra b), i EGF-forordningen, som forudsætter mindst 500 arbejdstagere, der afskediges over en periode på ni måneder, i virksomheder, der er aktive inden for den samme økonomiske sektor i en hovedgruppe i Nace rev. 2, og som befinder sig i en region eller to sammenhængende regioner på NUTS 2-niveau i en medlemsstat. Der var 250 afskedigelser i NUTS 2-regionen Comunidad Valenciana (ES52).

4.De spanske myndigheder indgav ansøgning EGF/2016/004 ES/Comunidad Valenciana automotive den 21. juni 2016, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede Spanien om yderligere oplysninger den 5. juli 2016. Der blev indsendt supplerende oplysninger inden for seks uger efter anmodningen. Den frist på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 8. november 2016.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

16.I Spanien har nedgangen i bilproduktionen udløst et fald i antallet af både virksomheder og arbejdspladser. I perioden 2008-2014 faldt antallet af virksomheder inden for bilindustrien fra 901 til 806 (-10,5 %), og antallet af arbejdspladser i sektoren faldt fra 164 038 til 135 997 (-17 %). Ud af 187 virksomheder inden for bilindustrien i Comunidad Valenciana indstillede 62 deres aktiviteter. Dette er et fald på 33,16 %.

13.I 2015 var Kina den største producent og tegnede sig for 26 % af verdens bilproduktion, mens EU, som var den næststørste, tegnede sig for 22 % af den globale bilproduktion på 73,5 mio. personbiler. Dette fald i EU's markedsandel er en del af en længerevarende tendens, sådan som det er blevet anført af Kommissionen i dennes vurdering af tidligere EGF-sager inden for bilindustrien på baggrund af handelsrelateret globalisering.

12.Den nedenstående graf viser faldet i EU's markedsandel for personbiler fra 2000 til 2013. EU's markedsandel faldt fra 39,3 % i 2000 til 22,3 % i 2013, hvilket var et fald på 17 procentpoint.

10.Til støtte for, at der er en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, anfører Spanien, at den europæiske automobilindustri har mistet betydelige markedsandele i det sidste årti.

20.Virksomheden har siden 2012 været i vanskeligheder på grund af et fald i produktionen af motorkøretøjer i EU. For at tilpasse produktionskapaciteten til efterspørgslen og reducere omkostningerne indførte Bosal obligatoriske reducerede arbejdstider for alle medarbejdere. Disse foranstaltninger havde imidlertid ingen effekt, og den 15. januar 2015 erklærede virksomheden sig konkurs og blev sat under særlig administration. I november 2015 afskedigede Bosal hele arbejdsstyrken (215 arbejdstagere), og der blev indledt en likvidationsprocedure.

Afskedigelsernes forventede virkning på økonomien på lokalt, regionalt og nationalt plan og på beskæftigelsen

21.I 1980'erne var økonomien i Sagunto, som er det område, der er berørt af afskedigelserne, primært knyttet til Altos Hornos del Mediterráneo (højovne). Efter lukningen blev området erklæret for "præferencegenindustrialiseringsområde" og der blev indrømmet en række incitamenter til nye virksomheder, som slog sig ned i området. Størstedelen af de virksomheder, som etablerede sig i Sagunto, havde forbindelse til bilindustrien. Siden 2008 har mange af disse virksomheder på baggrund af den kombinerede effekt af den økonomiske og finansielle krise og globaliseringen i bilfremstillingen indstillet eller reduceret deres aktiviteter væsentligt, hvilket har resulteret i reducerede arbejdstider og afskedigelser. Afmatningen i industriaktiviteten har haft en afsmittende effekt på Saguntos økonomi og beskæftigelse. Sammenlignet med 2007 var antallet af arbejdsløse i Sagunto i 2015 steget til det tredobbelte fra 2 778 personer til 6 437. De 250 afskedigede arbejdstagere, der er berørt af denne ansøgning, vil forværre regionens allerede skrøbelige beskæftigelsessituation yderligere.

Redegørelse for de usædvanlige omstændigheder, der ligger til grund for, at ansøgningen kan antages

22.På trods af at der fandt færre end 500 afskedigelser sted i referenceperioden på ni måneder, gør Spanien gældende, at denne ansøgning ikke desto mindre bør sidestilles med en ansøgning i henhold til artikel 4, stk. 1, litra b), i EGF-forordningen på grund af ekstraordinære omstændigheder i form af en alvorlig indvirkning på beskæftigelsen og den lokale, regionale eller nationale økonomi. I den forbindelse nævner Spanien, at 250 tabte arbejdspladser i Sagunto er et stort antal i denne lille by og dette landdistrikt, som har været hårdt ramt af den økonomiske og finansielle krise sammen med virkningerne af globaliseringen på bl.a. bilindustrien, som er meget vigtig for områdets økonomi. Selv om der har været tegn på bedring i beskæftigelsen det seneste år, har Comunidad Valenciana stadig en arbejdsløshed på 21,8 %.

23.Data vedrørende medlemsskab af sociale sikringsordninger viser et fald på 15 % (-296 952 personer) i antallet af beskæftigede i Comunidad Valenciana i 2015 sammenlignet med 2008, mens antallet af beskæftigede faldt med 28,5 % (-5 939 persons) i Sagunto, hvilket vil sige en forskel på 13,5 procentpoint sammenlignet med regionens værdier).

24.Ifølge Eurostats data om beskæftigelse og arbejdsløshed for byer med en befolkning, der ligner Saguntos, hævder Spanien, at kun byer i meget afsides beliggende områder (såsom Le Tampona-Reunion: 26,8 %) eller som har været genstand for flere EGF-sager (Centralmakedonien/Grækenland: 28,7 %), har en arbejdsløshed, der er højere end arbejdsløsheden i Sagunto (25,8 %).

25.Comunidad Valenciana er en af de regioner i EU, som er ramt hårdest af virkningerne af den økonomiske og finansielle krise og globaliseringen. Siden 2009 har Spanien indgivet ni EGF-ansøgninger til støtte for afskedigede arbejdstagere i denne region i en række sektorer. I alt har 1 560 virksomheder, navnlig små og mellemstore virksomheder, været berørt af næsten 7 600 afskedigelser. Derudover kæmper Sagunto og området Camp de Morvedre stadig med virkningerne af de masseafskedigelser, for hvilke der i 2014 blev indgivet og godkendt en EGF-ansøgning.

26.På grund af den økonomiske situation i de senere år, som har medført lukninger af et stort antal virksomheder, ligger mange industrianlæg i området ubenyttede hen. Der har ikke været fabriksåbninger i området i nyere tid, som kan skabe nye beskæftigelsesmuligheder for arbejdstagerne. I et forsøg på at vende denne tendens har Sagunto været en del af den regionale regerings handlingsplan med henblik på at genoplive områdets industri. Der er afsat fire mio. EUR til dette formål i budgettet for 2016.

27.Næsten 20 % af indbyggerne i Sagunto er ældre, og 5,8 % er mere end 80 år gamle. Antallet af langtidsarbejdsløse udgør 38,5 % af de arbejdsløse, og antallet af langtidsarbejdsløse i aldersgruppen over 45 når op på 58,7 %. Af de afskedigede arbejdstagere, der er berørt af denne ansøgning, er 71 % over 45 år gamle, 78 % har været ansat i samme virksomhed uafbrudt i mindst 15 år, og 50 % har ingen uddannelsesmæssige kvalifikationer, hvilket gør dem særdeles sårbare, når der er mangel på arbejdspladser. Derudover viser folketællingen i 2014, at Sagunto har en forsørgerkvote på 53,7 %, hvilket er højere end gennemsnittet i EU-28 på 51,8 %.



Støttemodtagere og foreslåede foranstaltninger

Støttemodtagere

28.Alle afskedigede arbejdstagere forventes at deltage i foranstaltningerne. Fordelingen af disse arbejdstagere på køn, nationalitet og aldersgruppe er som følger:

Kategori Antal

støttemodtagere Køn: Mænd: 241 (96,4 %). Kvinder: 9 (3,6 %). Statsborgerskab: EU-borgere: 249 (99,6 %). Ikke-EU-borgere 1 (0,4 %). Aldersgruppe: 15-24 år 0 (0,0 %). 25-29 år 1 (0,4 %). 30-54 år 191 (76,4 %). 55-64 år 58 (23,2 %). Over 64 år: 0 (0,0 %).

De foreslåede foranstaltningers støtteberettigelse

29.De individualiserede tilbud, der skal gives til de afskedigede arbejdstagere, omfatter følgende foranstaltninger.

–Velkomst- & informationsmøder: Foranstaltningen er den første, der vil blive tilbudt alle afskedigede arbejdstagere, og omfatter: 1) informationsmøder af generel art og individuelle informationsmøder om kvalifikations- og uddannelsesbehov, om tilgængelige rådgivnings- og uddannelsesprogrammer og om tilskud og incitamenter, 2) tilmeldingsprocedure.

–Erhvervsvejledning: Denne foranstaltning omfatter udarbejdelse af en profil for de deltagende arbejdstagere og udformning af et skræddersyet genindslusningsforløb, workshopper om iværksætteri og jobsøgningsteknikker og rådgivning og opfølgning på den persontilpassede hjælp i løbet af gennemførelsesperioden. Deltagerne kan få vejledning også efter, at de er vendt tilbage til beskæftigelse.

–Jobformidling: Denne foranstaltning omfatter intensiv og proaktiv søgning efter lokale og regionale beskæftigelsesmuligheder gennem jobformidlere og efterfølgende jobmatchning. Denne foranstaltning har til formål at supplere støttemodtagernes individuelle jobsøgning.

–Uddannelse: Uddannelsesforanstaltningerne omfatter en række uddannelseskurser, som kan opdeles i erhvervsuddannelse og uddannelse i tværgående færdigheder. Erhvervsuddannelsen fokuserer på erhvervsfaglig tilladelse, såsom den der kræves til passagertransport CPC, og på sektorer eller områder, hvor der er eller kan opstå muligheder, f.eks. fødevaresektoren (fødevaresikkerhed, HACCP osv.), madlavning, forebyggelse af erhvervsbetingede risici og kvalitetskontrol samt miljømæssige standarder (ISO 9001, ISO 14000, EFQM osv.), HVAC-projekter, vedligeholdelse af industrielt udstyr osv. Tilbuddet om uddannelse i tværgående færdigheder omfatter uddannelse i en række færdigheder, som vil være medvirkende til bedre arbejdsmæssige præstationer, såsom ICT, fremmedsprog, virksomhedsledelse osv.